**Харолд 220503**

**Құдай әзіл-оспақты түсіне біледі ме?**

**екіншісі**

***«Қазір ашыққандар, сендер бақыттысыңдар: себебі тойынатын боласыңдар! Қазір қайғырып жылағандар, сендер бақыттысыңдар: себебі қуана күлетін боласыңдар!»***

***(Лұқа 6:21)***

Исаның қалжындап, күлген кезі туралы нақты сілтеме болмаса да, мен Оның күлетініне, және өмірде болатын жағдайлардан әзіл-оспақ көре алатынына сенімдімін. Әзілдің мәсіхшілік өмірде орын алуының себептерінің бірі - әзіл мәсіхшілік қасиеттерге тікелей байланысты. Егер адам өз-өзімен тату болса, оған өз-өзіне күлу оңай болады; бірақ ол өзіне және әлемге ашулы болса, ол өзіне күлгеннен гөрі өзін түсіріп, жамандауға бейім.

Таудағы уағызында Иса былай деді: «Қазір ашыққандар, сендер бақыттысыңдар: себебі тойынатын боласыңдар! Қазір қайғырып жылағандар, сендер бақыттысыңдар: себебі қуана күлетін боласыңдар!» (Лұқа 6:21). Егер күлкі сенушінің болмысына қайшы келгенде, Ол мұны ешқашан айтпас еді.

Бір кездері біреу: «Тәкаппар адам өз-өзіне күле алмайды, өйткені ол үшін бұл тым ауыр нәрсе болып табылады. Әрине, адамдар өздерінің ұят істеріне біраз уақыт өткен соң, мүмкін бір апта, бір ай, өткен соң күле алады. Бірақ дәл сол нәрсе болған күні өз-өзіне күлу – қиынға соғады. Өйткені адам сол сәтте өзін бәрінен кем санайды.»

Иә, менің ойымша, Құдай әзіл-оспақты түсіне білетін сияқты. Авраам Линкольн бұған сенді, өйткені ол Құдайдың бәрімізді осындай етіп жарату үшін – әзіл-оспақты түсіне білуі керек деп айтқан еді. Бүгін таңертең айнаға қарасам, Линкольнның айтқанымен келісемін деп ойлаймын. Иә, Құдай әзіл-оспақты түсінетін сияқты.